text: Miljøminister: Slut med gylle på frosne marker
  17 februar 2012 kl. 13.53
  Miljøminister Ida Auken vil stramme reglerne, så det i fremtiden bliver forbudt at bringe gylle ud på frosne marker.
  Efter flere år med hårde vintre og mange uheld, hvor den gylle, landmænd har bragt ud på frosne marker, i stedet er endt med at foruene bække og åer, vil miljøministeren nu gøre det forbudt at bringe gylle ud på frossen jord. 
  Ifølge miljøministeriets bekendtgørelse bør landmænd ikke sprede gylle på frosthårde marker. Det har altså indtil nu ikke været ulovligt for landmænd at sprede gylle i frostvejr. Det vil miljøministeren nu lave om på.
  - Jeg vil ikke accepterer, at landmænd spiller hasard med vores vandmiljø ved at sprede gylle ud på frossen jord. Med et forbud får kommunerne nemt ved at gribe ind overfor ulovligheder, og det vinder miljøet på, siger Ida Auken, Miljøminister (SF)
  
  Landbrugsforening: Miljøminister overreagerer
  Hos Landbrugsforeningen ryster de på hovedet over miljøministerens udtalelser. 
  - Jeg er led og ked af, at nogle få ødelægger de for mange, men jeg mener, at et totalt forbud gylle på frosne marker er en overreaktion, siger Asger Christensen, formand for Kolding Herrreds Landbrugsforening.
  Miljøministeriet forventer, at det nye forbud vil træde i kraft inden næste gyllesæson.
  